kardosdrur/scandi-wiki huggingface dataset:
BNP (flertydig)

BNP har flere betydninger:

 BNP – forkortelse for det økonomiske begreb Bruttonationalprodukt
 BNP Paribas – ofte anvendt forkortelse for sammenlægningen af Banque Nationale de Paris og Paribas, verdens største bankgruppe
 British National Party – et højreorienteret politisk parti i Storbritannien

Sport 
 BNP Paribas Open – en tennisturnering, der årligt afvikles i Indian Wells i Californien
 BNP Paribas Masters – en tennisturnering, der årligt afvikles i Paris
George Georgescu

George Georgescu (født 12. september 1887, død 1. september 1964) var en rumænsk dirigent og cellist. Han var fra 1920 chefdirigent for Filarmonica "George Enescu" din Bucureşti. Desuden var han protegé af Arthur Nikisch og nær kollega til George Enescu. Han modtog priser fra den franske og den kommunistiske rumænske regering og levede for at lave indspilninger i stereo.

Referencer

Eksterne henvisninger 
 En samling af fortrinsvis udaterede breve til og om Georgescu fra forskellige anerkendte musikere. Inkluderet er et fra Igor Stravinskij, der spørger Georgescu om at lave arrangementer om et hotelværelse og et fra Richard Strauss, dateret 1943, der beder Georgescu sende ham brændstof til sin bil.
 Georgescu diskografi 

Dirigenter fra Rumænien
Cellister
Personer fra Bukarest
Balletdirigenter
Sødskærm-slægten

Sødskærm-slægten (Myrrhis) er monotypisk, dvs. at den kun rummer én art, den nedennævnte. Slægtens udbredelse, kendetegn og biotoper er derfor sammenfaldende med artens. Derfor henvises der til denne.

 Sødskærm (Myrrhis odorata) eller Spansk Kørvel

Skærmplante-familien
Månepassage

En månepassage er det fænomen, hvor en måne passerer ind "foran" Solen, en planet eller en anden måne set fra Jorden eller fra rummet. Udtrykket bruges også om det fænomen, hvor et rumfartøj passerer ind "foran" Månen eller en anden måne.

Se også 
 Astronomisk passage
 Merkurpassage
 Venuspassage

Topologiske begreber i astronomi
Bickenbach (Bergstraße)

Bickenbach er en kommune i Kreis Darmstadt-Dieburg i den tyske delstat Hessen. Den har partnerbyerne:
 Tricarico, Italien
 Saint Philbert de Grand-Lieu, Frankrig

Kommunalvalg 2011
Gökhan

Gökhan er et tyrkisk drengenavn.Gök betyder Himmel og Han betyder Hersker, så Gökhan betyder himmelhersker

Kendte 
 Gökhan Inler – schweizisk fodboldspiller

Drengenavne
Radio Mojn

Radio Mojn var en dansk kommerciel lokalradio, som i marts 2006 blev en del af Radio ABC Gruppen. Radioen sendte første gang den 28. oktober 1989, og drev i 1990'erne også en tv-station, der hed TV Mojn.

Det Sønderjyske Mediaselskab ApS og Radio Mojn havde studier og administration på Skibbroen i Aabenraa og sendte til hele Sønderjylland på FM, samt online til hele verden via internettet og apps til smartphones.

85.000 lyttere stillede ifølge TNS Gallups Lokalradio Index (4. kvartal 2012 - 1. halvår 2013) ind på radioen hver uge, der dermed var Sønderjyllands næststørste kommercielle lokalradio, kun overgået af Skala FM.

Radio Mojn kom med i nyhedssamarbejdet fra Newspaq om landsnyheder til lokalradioer i Danmark, og sendte derudover lokale nyheder produceret af Leslie Fromm. Før ham Jan Bjerregaard Jessen og en række andre nyhedsprofiler gennem årene.

Den 2. september 2013 etablerede Radio Mojn endnu en radiostation, Radio Alfa, der sender musik fra 70'erne til i dag.

Radio Mojn sendte sidste gang den 23. maj 2014. Fra 26. maj samme år, begyndte Skala FM at sende på det gamle sendenet, som konsekvens af at Syddanske Medier, der ejer Skala FM, havde købt stationen af Radio ABC Gruppen.

Flere af de afskedigede værter fra den sønderjyske radiostation arbejder i dag på Radio Silkeborg.

Ledelse 
 1986-2006: Direktør, Steen Sødergreen
 2006-2014: Programchef, Claus Juul Nielsen

Værter 
 Leslie Fromm (Foss og Fromm om morgenen + Nyhedsvært)
 Jacob Foss (Foss og Fromm om morgenen + imaging- og reklameproducer)
 Lars Viborg (Nyhedsvært)
 Vicky Larsson
 Jan Lambæk Hansen (Vært, Reporter, Producer og Musikchef)
 Mike Forde (1992-1995)
 Helle Falkenberg
 Martin Stockfleth Jessen
 Nadim Adam (Morgen)
 Andreas Lynge (Middag)
 Christoffer Josefsen (Eftermiddag)
 Rune Petersen (Aften)
 Jan Bjerrum (Weekend)

Eksterne henvisninger 
 Radio Mojn's hjemmeside
 Dansk Radio, Radio Mojn

Referencer 

Radiokanaler fra Danmark
Virksomheder i Aabenraa
Etableret i 1989
William Langford

William Frederick Langford (7. august 1896 i Gravenhurst - 21. januar 1973 i Toronto) var en canadisk roer som deltog i de olympiske lege 1924 i Paris.

Langford vandt en sølvmedalje i roning under OL 1924 i Paris. Han var med på den canadiske otter som kom på en andenplads efter USA. Deltagerne på den canadiske otter besto af Arthur Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmand.

Eksterne henvisninger 
 http://www.sports-reference.com/olympics/athletes/la/william-langford-1.html 

Roere fra Canada
Forsvarschefens Påskønnelse

Forsvarschefens Påskønnelse er en dansk hædersbevisning, som uddeles af Forsvarschefen. Hædersbevisningen består af et diplom, hvor der er skrevet motivationen for påskønnelsen, og hvor Forsvarschefen har sat sin underskrift.

Forsvarschefens Påskønnelse tildeles soldater, som hæder for en særlig indsats, som er sket under særlige omstændigheder. Hæderen uddeles også for heltemod, som er af en mindre grad end krævet for Forsvarets Medalje for Tapperhed eller en anden medalje.

Eksempler på tildeling 

 Oversergent Jesper Lyngbye Jensen fra Jydske Dragonregiment modtog i 2009 Forsvarschefens påskønnelse for at han, i forbindelse med kamphandlinger d. 4. december 2008 under Afghanistankrigen, sammen med en kollega, havde ydet en særlig indsats ved uselvisk og effektivt, og ud over det forventelige at have bragt hårdt sårede kammerater ud af en ildkamp og hen til en pansret ambulance med henblik på videre transport til felthospitalet og under disse kamphandlinger, vedholdende gennemførte livreddende foranstaltninger.

 Major Ole Beck fra Hærens Ingeniør- og ABC-skole modtog i 1999 Forsvarschefens Påskønnelse. Han demonterede den 21. juli 1996 under risiko for eget liv, og førlighed en 6 kilo bombe ved et rockerklubhus i København under udvisning af initiativ, omtanke og selvopofrelse i ekstraordinær grad.

Eksterne henvisninger 

http://forsvaret.dk/JDR/Nyt%20og%20Presse/Nyheder%20fra%20JDR/Pages/Regimentets330%C3%A5rsf%C3%B8dselsdag.aspx 

Hædersbevisninger fra Danmark
Danmarks militær
Den Kommunale Lederpris

Den Kommunale Lederpris er en pris, der uddeles årligt til Danmarks tre bedste kommunale ledere. Den Kommunale Lederpris’ mission er at skabe synlighed om god kommunal ledelse ved at hylde de kommunale ledere, der gør en forskel i hverdagen. 

Prisen uddeles inden for tre kategorier:
 Kommunale topledere
 Kommunale ledere af en faglig afdeling eller sektion i en forvaltning eller institution
 Ledere af kommunale institutioner.

Prisen er på 50.000 danske kroner.

Den Kommunale Lederpris blev uddelt første gang i 2010.

Eksterne henvisninger 
 Den Kommunale Lederpris' hjemmeside 

Ledelse

Hædersbevisninger fra Danmark
DOL - Den Offentlige Lederuddannelse

DOL – Den Offentlige Lederuddannelse er en certificeret diplomuddannelse udarbejdet af KL, Danske Regioner og Finansministeriet/Personalestyrelsen. DOL er et lederudviklingsforløb for medarbejdere i den offentlige sektor og derfor målrettet de problemstillinger, man som leder møder i en politisk styret organisation. 

Uddannelsen kræver, at man optjener 60 ECTS fordelt på tre grundmoduler, tre valgfag og et speciale. Et uddannelsesforløb varer typisk 3-4 år men man kan vælge at strække modulerne ud over i alt 6 år.

Ekstern henvisning 
 Den Offentlige Lederuddannelse 

Ledelse
Uddannelser
Voksenuddannelse
Stig Olsen

Stig Olsen (født 29. september 1983 i Struer) er en dansk tidligere fodboldmålmand for FC Fredericia i 1. division 2008-2011 hvor han spillede 42 kampe, men han spillede ikke den sidste sæson pga. en knæskade. Inden Stig Olsen kom til Fredericia, spillede han bl.a. for Vejle Boldklub og Århus Fremad. Han har spillet otte ungdomslandskampe; 2 U16, 1 U17, 2 U19 og 3 U20.

Eksterne henvisninger 

Fodboldspillere fra Danmark
Fodboldspillere fra FC Fredericia
Fodboldspillere fra Vejle Boldklub
Personer fra Struer
Fodboldspillere fra Aarhus Fremad
Eppertshausen

Eppertshausen er by som ligger i nærheden af Darmstadt i den tyske delstat Hessen. Den har partnerbyerne:
 Chaource, Frankrig
 Codigoro, Italien

Komunalvalg 2011
Ekerön

Ekerön er en langstrakt ø i Mälaren og er hovedøen i Ekerö kommun i Stockholms län i Sverige. Øen er i nord og øst adskilt fra Svartsjölandet og Lovön med de smalle sunde  Långtarmen og Tappström og mod syd omgivet af Ekeröfjorden og Stora Björkfjorden. Øen dannes af tre tidligere adskilte øer – Ekerön, Kärsön og Munsön –  består af en hovedsagelig skovbevokset rullestensås, Uppsalaåsen, med dels bjergagtige, dels jævnere områder. På øen findes den såkaldte Mälarsandsten, en rød, arkoseagtig sandsten, som dannedes for ca. 1400 millioner år siden.

Ekerön tilhørte tidligere Södermanland, men overførtes af Gustav Vasas regering til Uppland. Ekerö socken kaldtes  tidligere  for Asknäs (Askanäs) socken. Ekerö kyrka, som blev opført i sidste halvdel af 1100-tallet, ligger på øens sydside  ved Kyrkfjärden i Mälaren ved  gården Asknäs.  

Strækningen fra Ekerö centrum over Ekerön til Kärsön præges af et et naturskønt kulturlandskab med bondegårde, haver, småskove og nogle interessante bygninger som Norrby gård, Husby gård og Kärsö gård fra 1600-tallet samt Skytteholms gård fra 1630'erne, som i dag er et uddannelses- og konferencecentrum med skulpturer af Carl Milles.

Uppland
Øer i Mälaren
Yeoman

Yeoman er en forældet betegnelse for en fri selvejerbonde i England. Dette svarer til den norske betegnelse odelsbonde.

Militært var odelsbønderne i England og Wales organiseret i Yeomanry regimenter. I dag indgår disse afdelinger i den britiske hærs reserver (Territorial Army).

I nutiden bruges betegnelsen Yeomen også om Yeomen of the Guard, der er den britiske dronnings ceremonielle livgarde, og om Yeoman Warders, der er den ceremonielle vagtstyrke på Tower of London.

Titler
Landbrugshistorie
Landmænd
Militære enheder fra Storbritannien
England
Pidgin (flertydig)

Pidgin kan henvise til flere artikler:

 Pidgin – improviseret sprog
 Pidgin (instant messaging) – et computerprogram
Skånelandenes fodboldforbund

Skånelandenes Fodboldforbund (forkortelse SFF) blev stiftet den 5. april 2010. Keyo Ghettson var initiativtager til dannelsen af organisationen. Skånelandenes Fodboldforbund blev medlem af NF-Board den 10. april 2011. NF-Board er en fodbold organisation for nationer, regioner og etniske minoriteter, som ikke er medlemmer af FIFA. VIVA World Cup er en international fodboldturnering arrangeret af NF-Board. Andre internationale ikke-FIFA turneringer er Europeada og ConIFA World Football Cup. Skånelandenes Fodboldforbund ønsker at sende et skånelandsk landshold til en af disse turneringer. Organisationen bruger spillere fra Skåne, Halland, Blekinge og Bornholm. 

Skånelandenes regionale landshold spillede sin første officielle kamp den 21. juli 2013 mod Sydslesvigs landshold fra SdU  Kampen blev spillet i Öja uden for Ystad i Skåne. Sydslesvig startede med et godt pres i de første 15 minutter. Men Skånelandene overtog mere og mere af spillet, som kampen skred frem. Kampen endte 0 - 0. Største chance faldt efter 40 minutters spil når en af spillerne på det skånelandsk hold affyrede et skud, der ramte indersiden af Sydslesvigs højre stolpe. Fem spillere i truppen var fra Bornholm. En af de bornholmske spillere i truppen var Lasse Holmgaard.

Eksterne henvisninger 
 Skånelandenes Fodboldforbunds officielle hjemmeside 
 NF-Boards officielle hjemmeside

Noter 

Fodboldorganisationer
Skånelandene
Victor Conte

Victor Conte er en tidligere musiker med Tower of Power og grundlægger og direktør for BALCO, et center for sportsernæring i Californien. Han afsonede tid i fængslet i 2005 efter at have nægtet sig skyldig i sammensværgelse for at distribuere steroider og hvidvaskning af penge.

I 1970'erne spillede Conte basguitar i gruppen Common Ground med fætteren Bruce (senere i Tower of Power) på elektrisk guitar.

Han grundlagde senere Bay Area Laboratory Co-operative eller BALCO, ey sports ernæring center i Burlingame i Californien, med United States Anti-Doping Agency (USADA) og udviklede det forbudte steroide tetrahydrogestrinone (THG) ved hjælp af bodybuilding-keramisten Patrick Arnold. 

I 2004 afslørede Victor Conte, at han havde givet basketball-spilleren Marion Jones præstationsfremmende midler i 2000 (før, under og efter OL).

Medlemmer af Tower of Power
Musikere fra USA
BALCO

BALCO er en forkortelse for Bay Area Laboratory Co-operative, som er et farmaceutisk laboratorium i Burlingame i Californien, i USA.  Laboratoriet blev i 2004 kendt på grund af sin ulovlige produktion af designer-dopningen THG.

Stoffet blev først kendt da en sprøjte med stoffet blev sendt anonymt til USADA sommeren 2003. Senere er det kommet frem at den anonyme tipser var sprinttræneren Trevor Graham. Der blev igangsat fuld efterforskning, og man fandt ud af at stoffet kom fra BALCO.

Videre fandt man ud af at atletiktræneren Greg Anderson havde distribueret stoffet til flere af sine udøvere. De mest profilerede udøvere som kom i søgelyset var sprinterne Dwain Chambers, Tim Montgomery, Marion Jones og kulestøderen C.J. Hunter. Der blev også fundet spor som knyttede stofferne til flere navngivede baseball-spillere, fotball-holdet Oakland Raiders og det amerikanske OL-hold i judo. Af disse var det kun Tim Montgomery og Dwain Chambers som blev dømt for indtagelse af THG, og udelukket fra idrætten i to år.

Doping
Lægemiddelvirksomheder fra USA
Ola Afolabi

Ola Afolabi (født 15. marts 1980 i London) er en amerikansk-baseret britisk professionel bokser af nigerianske oprindelse. Han boksede i cruiservægt-vægtklassen og var i marts 2009 anført som #9 i Ring Magazine og har haft en "interim" World Boxing Organization titel.

Afolabi blev professionel i letsværvægt i Californien i 2002. I 2003 tabte han han på point mod Allan Green og gik en vægtklasse op til cruiservægt. Han slog den lille sværvægter Willie Chapman og tilføjede James Walton og Michael Simms til sine ofre. Han har også knockoutet tidligere cruiservægt-mester Orlin Norris.

Den sejr, der satte ham ind i rampelyset kom over den ubesejrede velsete Golden Gloves mester Eric Fields som han KO'ed i 2008. Han blev straks underskrevet hos Dino Duva. Ola fik endelig sin nationale tv-debut på ESPNs Friday Night Fights og vandt en enstemmig afgørelse over DeLeon Tinsley.

I marts 2009 slog han tidligere WBO World cruiservægt-mester Enzo Maccarinelli ud og vandt den midlertidige WBO cruiservægt titel i Manchester, England. Resultatet blev betragtet som lidt af en forstyrrelse, især i den britiske presse, da Afolabi var relativ ukendt på dette tidspunkt, og Maccarinelli var en tidligere verdensmester, der kun havde 2 nederlag forud for kampen.

Noter 

Boksere fra England
Robert Dykes

Robert Dykes (født 27. april 1975 i Tylertown, Mississippi, USA) er en tidligere amerikansk bokser i letsværvægtdivisionen. Hans mest kendte kamp er mod Allan Green den 23. oktober 2002, der var Greens debutkamp. Dykes blev slået via TKO i 2. omgang.

Boksere fra USA
Aerogram

Et aerogram er et tyndt brevark bestående af gummieret papir, som regel med fortrykte linjer til hvor aerogrammet skal foldes sammen til en forsendelse. Aerogrammer er tiltænkt brevskrivning, hvor selve brevet og konvolutten er ét og det samme, og som kun kunne sendes som luftpost dengang tjenesten eksisterede. De fleste postvæsener forbød at vedlægge bilag i aerogrammer, som sædvanligvis kun kunne sendes til udlandet til en præferentiel takst. Ofte havde aerogrammer påtrykte advarsler om, at vedlagte bilag ville være årsag til, at aerogrammet skulle sættes i strafporto, da dette dermed skulle sendes til den højere brevtakst.

Brugen af begrebet aerogram blev officielt godkendt af Verdenspostforeningen i 1952. De fleste aerogrammer findes med et fortrykt frimærke, som indikerer forudbetalingen af portotaksten. Som sådan opfylder dette definitionen på en helsag. Der findes dog lande, hvor salg af ufrankerede aerogrammer også solgtes, disse kaldes for aerogram-formularer, og kunne udgives af enten postvæsener eller private virksomheder.

Se også 
 Helsag
 Brevkort

Kildehenvisninger

Eksterne henvisninger 
 Aerogramme Society hjemmeside 

Filateli
Färingsö

Färingsö, eller Svartsjölandet, er en ø i Mälaren.  Den ligger i Ekerö kommun vest for Stockholm,  Uppland. Øen er omgivet af  Långtarmen i vest og Lövstafjärden, Lambarfjärden og Mörbyfjärden i øst.

Historie
Färingsö blev tidigt præget af kongelige ejere. Det mest kendte sted er Svartsjö med Svartsjö slot, som nu fremstår med rokokobygninger fra 1700-tallet. Allerede i midten af 1300-tallet blev Svartsjö et kongeligt slot. Da Gustav Vasa lod  stenslottet bygge, blev Svartsjö en  betydende del i hans rige. I slutningen af  1600-tallet brændte slottet ned og erstattedes senere af det nuværende 1700-tals lyst- og jagtslot for  dronning Ulrika Eleonora, efter tegninger af Carl Hårleman. I 1800-tallet forfaldt slottet og blev kort før århundredskiftet til 1900 omdannet til fængsel, og det var det til først i 1960'erne. I dag er Svartsjö slot restaureret. PÅ grund af den stærke kongelige dominans på Färingsö er der ikke andre større herregårde. Det blev de mange landsbyer som gav Färingsö sin karaktär.

Nyere historie
På Färingsö startade i 1947 børnepsykiatriske institution Barnbyn Skå på initiativ af Stockholms børneforsorgsnævn som et alternativ til datidens børneinstitutioner. Den var for drenge og piger i aldren 7-15 år med  neurotiske og psykopatiske problematikker, med  afvigende, asocialt opførsel som misbrug, vagabondering, vold og tyveri til følge. Blandt de kendte forstandere var Gustav Jonsson ("Skå-Gustav"). På øen er der også en lukket kvindefængsel Anstalten Färingsö, samt Anstalten Svartsjö der er et åbent fængsel for mænd.

Den største by på Färingsö er Stenhamra. En af Färingsös småbyer  er Svartsjö.

Se også
 Svartsjö kungsgård
 Svartsjö slot
 Färentuna härad

Eksterne kilder og henvisninger

Øer i Mälaren
Uppland
Maledictus eris

maledictus eris (Forbandet skal du være) er det danske folk metal band Svartsots tredje studiealbum. Albummet omhandler 1300-tallets Danmark hvor pesten hærger. 

Cover-art er lavet af Gyula Havancsák, som også lavede cover-art til Mulmets viser.

Trackliste 
 "Staden…"
 "Gud giv det varer ved!"
 "Dødedansen"
 "Farsoten kom"
 "Holdt ned af en Tjørn"
 "Den forgængelige Tro"
 "Om jeg lever kveg"
 "Kunsten at dø"
 "Den nidske Gud"
 "Spigrene"
 "Og Landet ligger så øde hen"

Eksterne henvisninger/kilder 
 Maledictus Eris på Napalm Records 
 Maledictus Eris Promo 
 Interview med Svartsot
 Kitty – Ive Failed You – The Metal Critic | Svartsot 

Album fra 2011
Svartsot-album
Alfrēds Rubiks

Alfrēds Rubiks (; 24. september 1935 i Daugavpils i Letland) er en lettisk socialistisk politiker og tidligere leder af Letlands Kommunistparti. For tiden er han europaparlamentsmedlem for Letland. I Europaparlamentet er han medlem af Forenede Europæiske Venstrefløj/Nordisk Grønne Venstre.

Rubiks var formand for Rigas Byråds eksekutivkomité fra 1984 til 1990, reelt den sidste kommunistiske borgmester i byen. Han var medlem af Sovjetunionens Kommunistiske Partis politbureau fra juli 1990 til dets nedlæggelse den 24. august 1991. Som leder af Letlands Kommunistparti i 1991 modsatte han sig Letlands uafhængighed af Sovjetunionen, og sad fængslet for at forsøge at vælte den nye demokratiske regering. På trods af sin fængsling, så var Rubiks præsidentkandidat i 1996 til valget som Letlands præsident, men tabte til Guntis Ulmanis. Rubiks blev løsladt i 1997 for god opførsel, og han blev formand for Letlands Socialistparti i 1999, og blev siden valgt som europaparlamentsmedlem i 2009.

Pågrund af sin tidligere forbindelse til Letlands Kommunistparti efter januar 1991, er det ikke tilladt for Rubiks, at stille op til et valgbart embede i Letland ifølge lettisk lov.

Kildehenvisninger 

Personer fra Daugavpils
Kommunister fra Letland
Borgmestre i Riga
Medlemmer af Europa-Parlamentet fra Letland
Curtis Fuller

Curtis DuBois Fuller (født 15. december 1934 i Detroit, USA - død 8. maj 2021) var en amerikansk trombonist.
Fuller er nok mest kendt for sine klassiske jazzindspilninger med Art Blakeys Jazz Messengers(1961-1965) og Benny Golsons Jazztet (1959-1961).

Han har spillet med Miles Davis, Yusef Lateef, John Coltrane, Lee Morgan, Cannonball Adderley, Dizzy Gillespie, Wayne Shorter, Joe Henderson, Count Basie, Bud Powell, Philly Joe Jones, Hank Mobley, Jackie McLean, Freddie Hubbard, Kenny Dorham, Art Farmer og Benny Golson.

Fuller har lavet en række album i eget navn, tildels på pladeselskabet Blue Note og Impulse.

Udvalgt diskografi

I eget navn 
 New Trombone
 The Opener
 Bone and Bari
 Curtis Fuller – Vol 3
 Imagination
 The Magnificent Trombone of Curtis Fuller

Som sideman 
 Bud!The Amazing Bud Powell (Vol.3) – Bud Powell
 Buhanias Delight – Art Blakeys Jazz Messengers
 Caravan – Art Blakeys Jazz Messengers
 Free For All – Art Blakeys Jazz Messengers
 Indestructible – Art Blakeys Jazz Messengers
 Mosaic – Art Blakeys Jazz Messengers
 Ugetsu – Art Blakeys Jazz Messengers
 Three Blind Mice – Art Blakeys Jazz Messengers
 Blue Train – John Coltrane
 Mode For Joe – Joe Henderson
 Meet The Jazztet – Benny Golson/Art Farmer
 Gone With Golson – Benny Golson
 Drums Around The World – Philly Joe Jones
 City Lights – Lee Morgan
 Schizophrenia – Wayne Shorter
 A Caddy For Daddy – Hank Mobley
 Makin The Changes – Jackie McLean
 The Body & The Soul – Freddie hubbard
 This Is The Moment – Kenny Dorham

Kilder 
 www.p12.nysed.gov

Eksterne henvisninger 

 

Jazztrombonister fra USA
Personer fra Detroit
Steve Turre

Steve Turre (født 12. september 1948 i Omaha, Nebraska, USA) er en amerikansk trombonist, arrangør og lærer.

Turre der er havl amerikaner og mexicaner, er nok mest kendt fra sit samarbejde med Dizzy Gillespie i dennes små og større ensembler.

Han har spillet med Rahsaan Roland Kirk,Carlos Santana,Ray Charles og Dizzy Gillespie, og lavet en del plader i eget navn.

Turre spiller også på forskellige størrelser af konkylier, som han mestrer til perfektion.

Udvalgt diskografi

i eget navn 
 Viewpoints and Vibrations
 Fire And Ice
 Sanctified Shells
 Rythm Within
 Steve Turre
 In The Spur Of The Moment

som sideman 
 Live at the Royal Festival Hall – Dizzy Gillespie

Kilder 
 officiel hjemmeside
 trombone.org  
 

Jazztrombonister fra USA
Jimmy Knepper

James M. "Jimmy" Knepper (22. november 1927 – 14. juni 2003 i USA) var en amerikansk trombonist,komponist og arrangør.

Knepper er mest kendt for sit virke i Charles Mingus´ grupper; han var Mingus' arrangør og komponerede også en del til orkesteret. Han har også lavet en del plader i eget navn. bl.a. jazzklassikeren Pepper-Knepper Quintet(1958), med barytonsaxofonisten Pepper Adams. 

Han har også spillet med Dannie Richmond, Gil Evans, Thad Jones, Mel Lewis, George Adams og Kai Winding.

Udvalgt Diskografi

Som leder 
 Pepper-Knepper kvintet
 A Swinging Introduction to Jimmy Knepper
 Jimmy Knepper in LA.
 Cunningbird

Som sideman 
 Tijuana Moods – Charles Mingus
 Blues and Roots – Charles Mingus
 The Clown – Charles Mingus Mingus Ah Um – Charles Mingus
 Reincarnation Of A Love Bird – Charles Mingus
 Oh Yeah – Charles Mingus
 Out Of The Cool – Gil Evans
 The Individualism Of Gil Evans
 Consumation – Thad Jones/Mel Lewis Big Band
 Central Park North – Thad Jones/Mel Lewis Big Band
 Suite For Pops – Thad Jones/Mel Lewis Big Band
 Potpourri – Thad Jones/Mel Lewis Big Band
 Live in Tokyo – Thad Jones/Mel Lewis Big band
 Gentleman´s Agreement – Dannie Richmond/George Adams
 Hand To Hand – Dannie Richmond/George Adams

Eksterne henvisninger 

 Jimmy Knepper på allmusic.com
 Biografi på trombone-usa.com

Jazztrombonister fra USA